open-index/open-wikipedia-markdown huggingface dataset:
บุคลาธิษฐานของชาติ

[right|thumb|[บริทานเนียคล้องแขนกับลุงแซม เป็นสัญลักษณ์ถึงพันธมิตรอันดีระหว่างบริเตนและอเมริกาในช่วงสงครามโลกครั้งที่หนึ่ง]]
**บุคลาธิษฐานของชาติ** () เป็นรูปบุคลาธิษฐาน (Personification) แบบมานุษยรูป (Anthropomorphic) ของชาติหรือประชากรของชาติหนึ่ง อาจพบได้ในการ์ตูนล้อการเมืองและโฆษณาชวนเชื่อ เนื่องจากเป็นบุคลธิษฐานจึงไม่ใช้บุคคลที่มีตัวตนอยู่จริงซึ่งต่างกันกับลักษณะของบิดาแห่งชาติ (Father of a Nation) หรือาจนำมาจากประวัติศาสตร์โบราณซึ่งเชื่อกันว่าเป็นบุคคลที่มีตัวตนอยู่จริงในประวัติศาสตร์ก็ได้ 

บุคลาธิษฐานยุคแรกเริ่มในโลกตะวันตกมีแนวโน้มที่จะเป็นการสำแดง (Manifesation) ของภูมิปัญญาอันเกรียงไกร (majestic wisdom) และเทพีแห่งการสงคราม (เช่น มิเนอร์วา, อะธีนา) และมักมาจากชื่อละตินของจังหวัดโรมันโบราณของชาตินั้น ๆ เช่น บริทานเนีย (Britannia), เจอร์มาเนีย (Germania), ไฮเบอร์เนีย (Hibernia), เฮลเวทิกา (Helvetia) และ พอลอเนีย (Polonia) ตัวอย่างของบุคลาธิษฐานของเทพีแห่งเสรีภาพ (Goddess of Liberty) เช่น มารีอาน (Marianne), เทพีเสรีภาพ (สันติภาพจงส่องแสงให้กับโลก; *Liberty Enlightening the World*) และตัวอย่างอื่น ๆ ในการผลิตเหรียญกษาปน์ของสหรัฐอเมริกา รูปแบบโบราณอื่น ๆ เช่น โรมา (Roma) เทพีรูปบุคลาธิษฐานของกรุงโรม และรัฐโรมันในขนาดกว้าง และถูกนำมาชุบชีวิตใหม่เป็นบุคลาธิษฐานของจักรวรรดิโรมันใหม่ (New Roman Empire) ของเบนิโต มุสโสลินี ส่วนตัวอย่างของการแสดงภาพเป็นเอฟรีแมน (Everyman) หรือความเป็นพลเมืองนอกเหนือไปจากความเป็นชาตินั้น เช่น ลุงแซม, จอห์น บูลล์ (John Bull) และ ดอยเชอร์ มีเชล (Deutscher Michel)

## บุคลาธิษฐานแบ่งตามประเทศหรือเขตการปกครอง

## ดูเพิ่ม
* Afghanis-tan มังงะดั้งเดิมเป็นเว็ฐคอมิกเกี่ยวกับเอเชียกลางและประเทศในรูปบุคลาธิษฐาน
* โปแลนด์บอลล์ บุคลาธิษฐานออนไลน์ในลักษณะการ์ตูนและอินเทอร์เน็ตมีม
* *[[พลังอักษะ เฮตาเลีย]]* อนิเมะเกี่ยวกับประเทศในรูปบุคคล ส่วนมากเกี่ยวกับสงครามโลก
* Mural crown
* สัตว์ประจำชาติ
* ตราแผ่นดิน
* เทพเจ้าประจำชาติ
* นักบุญผู้ช่วยเหลือประจำชาติ

## อ้างอิง


หมวดหมู่:สัญลักษณ์
เหรียญรางวัลโอลิมปิก

**เหรียญรางวัลโอลิมปิก** หรือ **เหรียญโอลิมปิก** เป็นเหรียญซึ่งมอบเป็นรางวัลให้แก่ผู้ที่ชนะการแข่งขันกีฬาโอลิมปิก เหรียญรางวัลมี 3 ประเภท ได้แก่ ทองคำมอบให้แก่ผู้ชนะเลิศ เงินมอบให้แก่รองชนะเลิศอันดับหนึ่ง และทองแดงมอบให้แก่รองชนะเลิศอันดับสอง รายละเอียดของการมอบรางวัลนั้นระบุไว้ในระเบียบวิธีโอลิมปิก 

ในการแข่งขันกีฬาโอลิมปิกสมัยใหม่ครั้งแรก เมื่อปี ค.ศ. 1896 ที่กรุงเอเธนส์ ประเทศกรีซ นักกีฬาที่ชนะเลิศจะได้รับเหรียญเงินพร้อมกับมงกุฎช่อมะกอก

ต่อมาในโอลิมปิกฤดูร้อน 1904 ที่เซนต์หลุยส์ สหรัฐ นับเป็นครั้งแรกที่มีการมอบเหรียญรางวัลให้นักกีฬาที่ได้อันดับ 1-3 ด้วยเหรียญทอง เหรียญเงิน และเหรียญทองแดง แบบครบถ้วน ซึ่งเป็นรูปแบบของการมอบเหรียญรางวัลในการแข่งขันครั้งต่อมาและเริ่มชัดเจนขึ้นตามลำดับ

โอลิมปิกฤดูร้อน 1928 ที่กรุงอัมสเตอร์ดัม ประเทศเนเธอร์แลนด์ ได้นำภาพเทพีแห่งชัยชนะมาสลักไว้ในด้านหนึ่งของเหรียญเพื่อมอบให้ผู้ชนะใน 3 อันดับแรก ถือเป็นต้นแบบของเหรียญรางวัลโอลิมปิกฤดูร้อนเป็นต้นมา โดยด้านหนึ่งของเหรียญจะเป็นภาพเทพีแห่งชัยชนะอยู่บนพื้นหลังที่เป็นสนามกีฬาโอลิมปิก และมีสัญลักษณ์ของโอลิมปิก วงกลม 5 วงอยู่ด้านบน ส่วนอีกด้านของเหรียญจะเป็นสัญลักษณ์ประจำการแข่งขันที่เจ้าภาพจัดการแข่งขันแต่ละครั้งออกแบบมาแตกต่างกันออกไป

และเหรียญรางวัลในโอลิมปิกฤดูร้อน 2020 ที่กรุงโตเกียว ประเทศญี่ปุ่น ดำเนินการภายใต้แนวคิดใส่ใจสิ่งแวดล้อมเป็นหลัก กรุงโตเกียว เมืองเจ้าภาพ ได้ประกาศขอรับขยะอิเล็กทรอนิกส์ที่ประชาชนไม่ใช้กันแล้ว ตั้งแต่ปี ค.ศ. 2017 เช่น โทรศัพท์มือถือเครื่องเก่า เป็นต้น ก่อนจะรวบรวมทั้งหมดมาหลอมรวมเป็นเหรียญรางวัลกว่า 5,000 ชิ้น กลายเป็นเหรียญโอลิมปิกในแบบรีไซเคิล ในส่วนของออกแบบเหรียญโตเกียวเกมส์ จะมีลักษณะคล้ายหินแร่ที่ถูกขัดจนมองได้เป็นอัญมณีที่เปล่งปลั่ง ซึ่งสื่อถึงพลังของเหล่านักกีฬาและกองเชียร์ ต้นแบบคัดเลือกมาจากผลงานของนักออกแบบมืออาชีพและนักศึกษาด้านการออกแบบกว่า 400 แบบ เป็นอีกครั้งที่เหรียญโอลิมปิกมีกระบวนการดำเนินการอย่างเป็นขั้นตอน โดยอาศัยเรื่องราวของวิถีชีวิตชาวญี่ปุ่นที่แม้จะก้าวหน้าทันสมัยด้วยเทคโนโลยีล้ำหน้า แต่สุดท้ายก็ยังไม่ลืมความเป็นไปของโลกที่ยังคงใส่ใจต่อสิ่งแวดล้อมอยู่

## อ้างอิง

หมวดหมู่:โอลิมปิก
ลิเบอร์ตี (บุคลาธิษฐาน)

แนวคิดของเสรีภาพบ่อยครั้งมักแสดงออกในลักษณะของบุคลาธิษฐาน (Personification) มักแสดงออกคร่าว ๆ ในลักษณะของเทพีสตรีคลาสสิค ตัวอย่างเช่น มารีอาน บุคลาธิษฐานประจำชาติของสาธารณรัฐฝรั่งเศส และค่านิยมเสรีภาพ เสมอภาค ภราดรภาพ (*Liberté, Égalité, Fraternité*), ลิเบอร์ตีสตรีที่ปรากฏบยเหรียญของอเมริกา เป็นต้น ลักษณะเหล่านี้มีรากฐานมาจากเหรียญโรมันโบราณที่แสดงภาพของเทพีโรมันพระนามว่า เทพีลิเบอร์ตาส (Libertas) และจากการพัฒนารูปแบบในสมัยยุคเรอเนซองซ์เป็นต้นมา

## อ้างอิง

หมวดหมู่:สัญลักษณ์นำโชค

หมวดหมู่:เสรีภาพ
หมวดหมู่:บุคลาธิษฐานประจำชาติ
หมวดหมู่:เทพเจ้า
หมวดหมู่:ประติมานวิทยา
ไฟฟ์ติคปลึส

**ไฟฟ์ติคปลึส** () เป็นพรรคการเมืองในประเทศเนเธอร์แลนด์ที่ตั้งขึ้นโดยมีจุดประสงค์หลักเพื่อผลักดันและรักษาผลประโยชน์ของผู้รับบำนาญ ก่อตั้งขึ้นเมื่อปี ค.ศ. 2009 โดยโมริส โกปมัน, อเล็กซันเดอร์ มึนนิงโฮฟ และยัน นาเคิล อดีตพรรคการเมืองของพรรคแรงงานและพรรคเนเธอร์แลนด์น่าอยู่ มีเฮ็งก์ โกรล เป็นหัวหน้าพรรคตั้งแต่ ค.ศ. 2016

พรรคลงรับเลือกตั้งครั้งแรกในการเลือกตั้งสภาจังหวัดเมื่อ ค.ศ. 2011 โดยได้มา 9 ที่นั่ง จากนั้นลงรับเลือกตั้งวุฒิสภาในปีเดียวกันโดยเป็นระบบที่ให้สมาชิกสภาจังหวัดเลือกสมาชิกวุฒิสภา พรรคได้มาหนึ่งที่นั่งในวุฒิสภา และในการเลือกตั้งทั่วไปในปี ค.ศ. 2012 พรรคได้ที่นั่งในสภาผู้แทนราษฎร 2 ที่นั่ง

## อ้างอิง


หมวดหมู่:พรรคการเมืองเนเธอร์แลนด์
บุคลาธิษฐานของรัสเซีย

นับตั้งแต่ยุคกลาง**บุคลาธิษฐานของรัสเซีย** (Personifications of Russia) มักแสดงออกในรูปสตรีแบบดั้งเดิม พบมากในลักษณะมารดา
คำที่ใช้เรียกบุคลาธิษฐานประจำชาติของรัสเซียที่พบบ่อยที่สุดคือ
***มารดาแห่งรัสเซีย** (; , tr. *Matushka Rossiya*, "มารดารัสเซีย"; และ, , tr. *Rossiya-matushka*, "มารดาชาวรัสเซีย", , tr. *Mat'-Rossiya*, , tr. *Matushka Rus' *, "มารดารุส' "),
***มารดาแห่งมาตุภูมิ** (; , tr. *Rodina-mat' *).

ในภาษารัสเซีย แนวคิดของมาตุภูมินั้นแสดงออกผ่านสองคำคือ: "" (tr. *rodina*), ตรงตัว: "ชาตะภูมิ, แผ่นดินเกิด" และ "" (tr. *otchizna*), ตรงตัว: "ปิตุภูมิ, แผ่นดินของบิดา" 
 
Harald Haarmann และ Orlando Figes เชื่อว่าเทพี Mokosh เป็นที่มาของแนวคิดมารดาแห่งรัสเซีย

## การใช้
ระหว่างการปฏิวัติเดือนตุลาคม และ สงครามกลางเมืองรัสเซีย ภาพของมารดารัสเซียปรากฏในโฆษณาชวนเชื่อของผู้สนับสนุนขบวนการขาว (White Movement) ตีความหมายสื่อถึงความยากลำบากในการต่อสู้กับบอลเชวิก เปรียบเสมือนการต่อสู้กับ "เอเลียน" ในฐานะ "ผู้ข่มเหงมารดารัสเซีย"

## รูปปั้น
ในยุคโซเวียต รูปปั้นมารดารัสเซียจำนวนมากถูกสร้างขึ้นเพื่อเฉลิมฉลองมหาสงครามประชาผู้เป็นชาตินิยม เช่น: Rodina-mat' zovot
**[[เสียงเรียกของมาตุภูมิ]]* (; , tr. *Rodina-mat' zovot*) รูปปั้นขนาดมโหราฬในวอลโกกราด เพื่อระลึกถึงยุทธวิถีที่สตาลินกราด
*มารดามาตุภูมิ (; , tr. *Batʹkivshchyna-Maty*, "มารดาปิตุภูมิ") หรือที่นิยมเรียกว่า Rodina-Mat (, tr. *Rodina-mat' *) เป็นรูปปั้นอนุสาวรีย์ส่วนหนึ่งของพิพิธภัณฑ์ Museum of The History of Ukraine in World War II เมืองเคียฟ ประเทศยูเครน
*มารดามาตุภูมิ (เซนต์ปีเตอร์สเบิร์ก) รูปปั้นที่สุสาน Piskarevskoye Memorial Cemetery ในเซนต์ปีเตอร์สเบิร์ก
*มารดามาตุภูมิ (คาลีนินกราด) อนุสาวรีย์ที่คาลีนินกราด
*การไว้อาลัยบุตรผู้พลีชีพของมารดามาตุภูมิ (; , tr. *Rodina-mat', skorbyashchaya o pogibshikh synov'yakh*) อนุสาวรีย์ในมินสค์ ประเทศเบลารุส เพื่อระลึกถึงผู้วายชนม์ในอัฟกานิสถาน
*มารดามาตุภูมิ (Naberezhnye Chelny) อนุสาวรีย์ในเมือง Naberezhnye Chelny
*มารดามาตุภูมิ (Pavlovsk) กลุ่มอนุสาวรีย์ที่ Pavlovsk.
*อนุสาวรีย์มาตุภูมิ (Matveev Kurgan)

## ดูเพิ่ม
* Mat Zemlya
* หมีรัสเซีย

## อ้างอิง

## แหล่งข้อมูลอื่น
*
ตราแผ่นดินของกานา

**[[ตราแผ่นดิน]]ของ[[กานา]]** ออกแบบโดย ศิลปินกานา อามอน โกเตอิ ได้ประกาศใช้อย่างเป็นทางการเมื่อวันที่ 4 มีนาคม ค.ศ. 1957 ก่อนการประกาศเอกราช จากสหราชอาณาจักร.

## รายละเอียด
*ช่องที่ 1 ช่องมุมบนซ้าย รูปดาบ และ คทาไขว้ หมายถึง อำนาจอาญาสิทธิ์ในการบริหาร.
*ช่องที่ 2 ช่องมุมบนขวา รูปปราสาทโอซูบนอ่าวกินี หมายถึง อำนาจฝ่ายบริหาร
*ช่องที่ 3 ช่องล่างซ้าย ต้นโกโก้ เป็นพืชเศรษฐกิจ อันเป็นรายได้หลัก หมายถึง ความอุดมสมบูรณ์ของเกษตรกรรม.
*ช่องที่ 4 ช่องมุมล่างขวา โรงงานเหมืองทอง หมายถึง ทรัพยากรณ์ สินทรัพย์ แร่ธาตุอันมั่งคั่งอุดมสมบูรณ์
*กางเขนแห่งนักบุญจอร์จ สีเขียวขอบสีทองบนพื้นสีฟ้า หมายถึง ความสัมพันธ์ของกานาในฐานะชาติสมาชิกเครือจักรภพ.
*ดาวห้าแฉกสีดำขอบทอง สื่อถึงสีประจำชาติ อันหมายประชากรผิวดำ.
*นกอินทรีทาวนีสีทองสองตัว สวมเครื่องอิสรยาภรณ์ดาราแห่งกานา ประคองตราอาร์ม
*ดวงตราทั้งหมดรองรับบนพื้นหญ้าสีเขียว, ประกอบด้วยแพรแถบและข้อความ: Freedom and Justice.

## อ้างอิง

## แหล่งข้อมูลอื่น
*

กานา
หมวดหมู่:สัญลักษณ์ของประเทศกานา
สำนักวิชาการแพทย์บูรณาการ มหาวิทยาลัยแม่ฟ้าหลวง

**สำนักวิชาการแพทย์บูรณาการ มหาวิทยาลัยแม่ฟ้าหลวง** (อังกฤษ:  School of Integrative Medicine, Mae Fah Luang University) จัดตั้งขึ้นในวันที่ 1 มิถุนายน พ.ศ. 2562 นับเป็นสำนักวิชาลำดับที่ 15 ของมหาวิทยาลัยแม่ฟ้าหลวง เป็นสถาบันการศึกษาด้านการแพทย์บูรณาการ ในสังกัดของมหาวิทยาลัยแม่ฟ้าหลวงได้จัดการเรียนการสอนในหลักสูตรระดับปริญญาตรี

## ประวัติ
มหาวิทยาลัยแม่ฟ้าหลวงจัดตั้งสำนักวิชาการแพทย์บูรณาการเป็นสำนักวิชาใหม่ ที่แยกตัวออกมาจากสำนักวิชาวิทยาศาสตร์สุขภาพ ได้รับการอนุมัติให้จัดตั้งขึ้นเมื่อวันที่ 1 มิถุนายน พ.ศ. 2562 เป็นสำนักวิชาลำดับที่ 15 ซึ่งประกอบด้วยหลักสูตรระดับปริญญาตรี จำนวน 3 หลักสูตร ได้แก่ หลักสูตรการแพทย์แผนไทยประยุกต์บัณฑิต, หลักสูตรการแพทย์แผนจีนบัณฑิต และหลักสูตรกายภาพบำบัดบัณฑิต 

สำนักวิชาการแพทย์บูรณาการ มหาวิทยาลัยแม่ฟ้าหลวง เป็นสำนักวิชาที่จัดตั้งขึ้นใหม่ แต่สาขาวิชาหรือหลักสูตรที่เปิดสอนนั้น ได้เปิดให้มีการเรียนการสอนมาต่อเนื่องยาวนานในสำนักวิชาวิทยาศาสตร์สุขภาพ พร้อมมีความร่วมมือทางวิชาการกับมหาวิทยาลัยในต่างประเทศเพื่อแลกเปลี่ยนวิชาการ งานวิจัย และบุคลากร-นักศึกษา ไม่ว่าจะเป็น Xiamen University, Yunnan University, Guangzhou University หรือ School of Natural Product Studies, Jadavpur University เป็นต้น

## ทำเนียบคณบดี

## หลักสูตรที่เปิดสอน

## ดูเพิ่ม

*โรงพยาบาลการแพทย์แผนไทย-จีน มหาวิทยาลัยแม่ฟ้าหลวง
* มหาวิทยาลัยแม่ฟ้าหลวง
* รายชื่อคณะการแพทย์แผนไทยในประเทศไทย
* รายชื่อคณะการแพทย์แผนจีนในประเทศไทย
* รายชื่อคณะกายภาพบำบัดในประเทศไทย

## อ้างอิง

## แหล่งข้อมูลอื่น

* เว็บไซต์โรงพยาบาลมหาวิทยาลัยแม่ฟ้าหลวง การแพทย์บูรณาการ
* เว็บไซค์สำนักวิชาการแพทย์บูรณาการ มหาวิทยาลัยแม่ฟ้าหลวง
* เว็บไซต์มหาวิทยาลัยแม่ฟ้าหลวง

หมวดหมู่:มหาวิทยาลัยแม่ฟ้าหลวง
หมวดหมู่:คณะกายภาพบำบัดในประเทศไทย
หมวดหมู่:รายชื่อคณะวิชา
หมวดหมู่:รายชื่อสถาบันอุดมศึกษาในประเทศไทย
หมวดหมู่:คณะการแพทย์แผนไทย
อำเภอดูงุน

**อำเภอดูงุน** () เป็นอำเภอในรัฐตรังกานู ประเทศมาเลเซีย โดยมีเมืองกัวลาดูงุนเป็นเมืองหลวง

กัวลาดูงุนเคยเป็นเมืองเหมืองเหล็กในช่วงคริสต์ทศวรรษ 1940 โดยตั้งเหมืองในบูกิตเบอซีที่อยู่ทางตะวันตก ในขณะที่กัวลาดูงุนทำหน้าที่เป็นท่าเรือขนส่งแร่ ระหว่างสองเมืองนี้เชื่อมโดยทางรถไฟ

"ยุคทอง" ของบริเวณนี้สิ้นสุดลงในช่วงปลายคริสต์ทศวรรษ 1970 และต้นคริสต์ทศวรรษ 1980 เมื่อเหมืองถูกปิดลง ทำให้บริการรถไฟต้องหยุดลง และบริษัทต่าง ๆ ออกจากบริเวณนี้ สถาปัตยกรรมอังกฤษและรอยคลื่นบนภูเขาถูกเปลี่ยนเป็นที่อยู่อาศัยอสังหาริมทรัพย์ของเฟลดากับต้นปาล์มน้ำมัน ส่วนกัวลาดูงุนกลายเป็นเมืองริมชายหาดของรัฐตรังกานู โดยมีตลาดนัดกลางคืนเปิดขายทุกวันพฤหัสบดี

## เขตการปกครอง
อำเภอดูงุนแบ่งออกเป็น 11 *[[มูกิม]]* ได้แก่:

* อาบัง
* เบอซล
* เจอไง
* เจอราเงา
* กัวลาดูงุน
* กัวลาปากา
* กุมไป
* ปาซีร์ราจา
* ราเซา
* ซูรา
* ฮูลูปากา

## ดูเพิ่ม
* อำเภอของมาเลเซีย

## อ้างอิง

## แหล่งข้อมูลอื่น

ดูงุน
อับโดน (ผู้วินิจฉัย)

**อับโดน** () เป็นบุตรของฮิลเลลแห่งปิราโธน และเป็นผู้วินิจฉัยชาวอิสราเอลคนที่ 12 ที่ถูกกล่าวในหนังสือผู้วินิจฉัย () เขาเป็นสมาชิกของเผ่าเอฟราอิม และตามรายงานจากคำภีร์ไบเบิล เขามีลูกชาย 40 คน และหลานชาย 30 คน เขารักษาตำแหน่งในอิสราเอลตอนกลาง "หลังจากการฉ้อฉลกับเจฟธาและพวกกิลลัท"
เขาเป็นผู้วินิจฉัยชาวอิสราเอลเป็นเวลา 8 ปี แล้วถูกฝังบนดินแดนเอฟราอิมที่ปิราโธน

## ดูเพิ่ม
*ผู้วินิจฉัยในไบเบิล
*หนังสือผู้วินิจฉัย

## อ้างอิง

## แหล่งข้อมูลอื่น
* International Standard Bible Encyclopedia
* Book of Judges article (Jewish Encyclopedia)

หมวดหมู่:บุคคลที่ไม่ทราบปีเกิด
หมวดหมู่:บุคคลที่ไม่ทราบปีที่เสียชีวิต
หมวดหมู่:บุคคลจากหนังสือผู้วินิจฉัย
หมวดหมู่:ผู้วินิจฉัยในคัมภีร์ฮีบรู
หมวดหมู่:ชาวยิวในศตวรรษที่ 12 ก่อนคริสตกาล
หมวดหมู่:นักบุญจากพันธสัญญาเดิม
โคชูจัง

**โคชูจัง** () เป็นเครื่องปรุงรสชนิดหนึ่งในอาหารเกาหลี มีรสเค็ม หวาน และเผ็ด ทำจากพริกป่น, ข้าวเหนียวนึ่ง, ผง *[[เมจู]]* (ถั่วเหลืองหมัก), *[[ย็อดกีรึม]]* (ผงมอลต์จากข้าวบาร์เลย์) และเกลือ คลุกเคล้าให้เข้ากันแล้วหมักไว้ ความหวานมาจากการที่แป้งข้าวเหนียวถูกเอนไซม์ย่อยระหว่างกระบวนการหมัก ตามธรรมเนียมเดิมจะหมักโคชูจังทิ้งไว้ตามธรรมชาติเป็นเวลานานนับปีใน *[[ชังดก]]* (ไหดินเผา) บนพื้นที่ยกระดับซึ่งเรียกว่า *[[ชังดกแด]]* ในลานหลังบ้าน

โคชูจังเป็นส่วนผสมในอาหารหลายชนิด เช่น *[[พีบิมบับ]]*, *[[ต็อกโบกี]]* เป็นต้น และในอาหารประเภทยำ แกง และอาหารที่มีเนื้อสัตว์หมัก

เทศกาลโคชูจังซุนชังจัดขึ้นเป็นประจำทุกปีในหมู่บ้านโคชูจังที่อำเภอซุนชัง จังหวัดช็อลลาเหนือ ประเทศเกาหลีใต้ ใน พ.ศ. 2561 เทศกาลนี้จัดขึ้นในเดือนตุลาคม

## อ้างอิง

หมวดหมู่:อาหารประเภทน้ำพริก
หมวดหมู่:เครื่องปรุงรสเกาหลี
เกาะซานซัลวาดอร์

**เกาะซานซัลวาดอร์** (San Salvador Island) หรือรู้จักในชื่อ **เกาะวัตลิงส์** (Watling's Island) (ตั้งแต่คริสต์ทศวรรษ 1680 ถึง ค.ศ. 1925) เป็นเกาะในประเทศบาฮามาส เชื่อว่าคริสโตเฟอร์ โคลัมบัส มาจอดเรือขึ้นฝั่งเป็นครั้งแรกในการเดินทางมาสำรวจโลกใหม่ เมื่อวันที่ 12 ตุลาคม ค.ศ. 1492 เขาตั้งชื่อเกาะนี้ว่า ซานซัลวาดอร์ ตามพระคริสต์ผู้ช่วยให้รอด (Christ the Saviour) โคลัมบัสได้บันทึกว่า ชาวลูกายัน ชนพื้นเมือง เรียกเกาะนี้ว่า *[[Guanahani]]*  ซึ่งมีความหมายถึง "งดงามและอ่อนโยน" (sweet and gentle)

## อ้างอิง

ซานซัลวาดอร์
มะจิลีปัตนัม

**มะจิลีปัตนัม** (Machilipatnam) หรือรู้จักในชื่อ **มะสุลีปัตนัม** (Masulipatnam) และ **บันดาร์** (Bandar) เป็นนครในเขตกฤษณา รัฐอานธรประเทศ ประเทศอินเดีย เป็นองค์การเทศบาลและสำนักงานปกครองของเขตกฤษณา

ในอดีตเป็นเมืองท่าโบราณ เป็นที่ตั้งถิ่นฐานของพ่อค้าชาวยุโรปในศตวรรษที่ 16 และเป็นเมืองท่าการค้าที่สำคัญของโปรตุเกส อังกฤษ ดัตช์ และ ฝรั่งเศส ในศตวรรษที่ 17

## อ้างอิง

หมวดหมู่:เมืองในรัฐอานธรประเทศ
ทเว็นจัง

**ทเว็นจัง** (; ฮันจา: 된醬; ) คือเต้าเจี้ยวชนิดหนึ่งที่ใช้ในอาหารเกาหลี ทำจากถั่วเหลืองหมักกับน้ำเกลือ นอกจากนี้ยังเป็นผลพลอยได้จากการผลิตซีอิ๊วที่เรียกว่า *[[กุกกันจัง]]* ทเว็นจังเป็นเครื่องปรุงรสหรือส่วนผสมของอาหารอื่น ๆ แต่บางครั้งก็ใช้เป็นเครื่องจิ้มโดยตรง

## อ้างอิง

หมวดหมู่:เครื่องปรุงรสเกาหลี
กระทรวงมหาดไทยและความสัมพันธ์ราชอาณาจักร (เนเธอร์แลนด์)

**กระทรวงมหาดไทยและความสัมพันธ์ราชอาณาจักร** () เป็นกระทรวงของประเทศเนเธอร์แลนด์ รับผิดชอบด้านนโยบายในประเทศ งานราชการ การบริหารสาธารณะ การเลือกตั้ง การบริหารส่วนท้องถิ่น การสืบราชการ และความสัมพันธ์ภายในราชอาณาจักร

รัฐมนตรีว่าการกระทรวงมหาดไทยและความสัมพันธ์ราชอาณาจักร อยู่ในคณะรัฐมนตรีแห่งเนเธอร์แลนด์ โดยในปัจจุบันคือ คายซา โอลลงเริน จากพรรคประชาธิปัตย์ 66 อยู่ในตำแหน่งตั้งแต่เดือนตุลาคม ค.ศ. 2017

กระทรวงก่อตั้งขึ้นเมื่อปี ค.ศ. 1798 ในฐานะกรมตำรวจภายใน เพื่อติดตามสถานะของเขื่อน ถนน และน้ำในสาธารณรัฐปัตตาเวีย ก่อนจะยกระดับขึ้นเป็นกระทรวงมหาดไทยในปี ค.ศ. 1876 และเปลี่ยนมาใช้ชื่อปัจจุบันในปี ค.ศ. 1998

## อ้างอิง

หมวดหมู่:กระทรวงในประเทศเนเธอร์แลนด์
กระทรวงการคลัง (เนเธอร์แลนด์)

**กระทรวงการคลัง** () ของประเทศเนเธอร์แลนด์ เป็นกระทรวงที่รับผิดชอบด้านนโยบายเศรษฐกิจ นโยบายการเงิน นโยบายงบประมาณ นโยบายภาษี นโยบายรายได้ ข้อตกลง งบประมาณรัฐบาล และตลาดการเงิน

กระทรวงก่อตั้งขึ้นในปี ค.ศ. 1798 ในฐานะกรมการคลังแห่งสาธารณรัฐปัตตาเวีย ต่อมาในปี ค.ศ. 1876 ได้มีการยกระดับขึ้นเป็นกระทรวงการคลัง รัฐมนตรีว่าการกระทรวงการคลังอยู่ในคณะรัฐมนตรีแห่งเนเธอร์แลนด์ ผู้ดำรงตำแหน่งปัจจุบันคือ โวปเกอ ฮุกสตรา จากพรรคเรียกร้องประชาธิปไตยคริสเตียน

## อ้างอิง

หมวดหมู่:กระทรวงในประเทศเนเธอร์แลนด์
เนเธอร์แลนด์
กระทรวงการต่างประเทศ (เนเธอร์แลนด์)

**กระทรวงการต่างประเทศ** () ของประเทศเนเธอร์แลนด์ เป็นกระทรวงที่รับผิดชอบด้านความสัมพันธ์ระหว่างประเทศ นโยบายต่างประเทศ การพัฒนาระหว่างประเทศ การค้าระหว่างประเทศ การพลัดถิ่น และประเด็นต่างๆที่เกี่ยวข้องกับสหภาพยุโรป องค์การสนธิสัญญาป้องกันแอตแลนติกเหนือ และสหภาพเบเนลักซ์

กระทรวงก่อตั้งขึ้นในปี ค.ศ. 1798 ในฐานะกรมการต่างประเทศแห่งสาธารณรัฐปัตตาเวีย ต่อมาในปี ค.ศ. 1876 ได้มีการยกระดับขึ้นเป็นกระทรวงการต่างประเทศ รัฐมนตรีว่าการกระทรวงต่างประเทศอยู่ในคณะรัฐมนตรีแห่งเนเธอร์แลนด์ ปัจจุบันผู้อยู่ในตำแหน่งคือ สเตฟ บล็อก จากพรรคประชาชนเพื่อเสรีภาพและประชาธิปไตย

## อ้างอิง
หมวดหมู่:กระทรวงในประเทศเนเธอร์แลนด์
เนเธอร์แลนด์
ตราสัญลักษณ์โอลิมปิก

**ตราสัญลักษณ์โอลิมปิก** เป็นตราสัญลักษณ์ประจำการแข่งขันกีฬาโอลิมปิกแต่ละครั้ง ซึ่งเป็นการออกแบบที่มีห่วงโอลิมปิกเป็นส่วนหนึ่งขององค์ประกอบสัญลักษณ์ สร้างและนำเสนอโดยคณะกรรมการจัดการแข่งขันกีฬาโอลิมปิก (OCOG) หรือคณะกรรมการโอลิมปิกแห่งชาติ (NOC) ของประเทศเจ้าภาพ โดยคณะกรรมการโอลิมปิกสากล (IOC) เป็นผู้รับผิดชอบในการอนุมัติตราสัญลักษณ์สำหรับการแข่งขันกีฬาโอลิมปิก ตราสัญลักษณ์โอลิมปิกถูกใช้ในการประชาสัมพันธ์โดยผู้สนับสนุนการแข่งขันกีฬาโอลิมปิก ใช้ประดับบนเครื่องแบบนักกีฬาของผู้เข้าแข่งขันโอลิมปิกทุกคน ตราสัญลักษณ์โอลิมปิกทั้งหมดเป็นทรัพย์สินของคณะกรรมการโอลิมปิกสากล

## โตเกียว 2020
ตราสัญลักษณ์รุ่นแรกของโตเกียว โอลิมปิกฤดูร้อน 2020 ได้เปิดตัวเมื่อวันที่ 24 กรกฎาคม พ.ศ. 2558 ตราสัญลักษณ์ดังกล่าวซึ่งประกอบด้วย สัญลักษณ์พระอาทิตย์สีแดง สื่อแทนประเทศญี่ปุ่น และตัวอักษร "T" แทนคำว่า "โตเกียว" (Tokyo) "พรุ่งนี้" (Tomorrow) และ "ทีม" (Team) ออกแบบโดยนายเคนจิโร ชาโน นักออกแบบชาวญี่ปุ่นที่ชนะการประกวด แต่เพียงหนึ่งสัปดาห์หลังจากการเปิดตัวสัญลักษณ์ ก็ถูกกล่าวหาว่าลอกเลียนแบบจากสัญลักษณ์ของโรละคร Théâtre de Liège ในประเทศเบลเยี่ยม ออกแบบโดยโดยนายโอลิเวอร์ เดอบี เมื่อวันที่ 2 กันยายน พ.ศ. 2558 ตราสัญลักษณ์ถูกถอนออกและนำตราสัญลักษณ์กลับมา แต่เมื่อวันที่ 25 เมษายน พ.ศ. 2559 ตราสัญลักษณ์ใหม่ได้รับการเปิดตัวในชื่อ "Harmonized Checkered Emblem" และสร้างโดย Asao Tokolo

## อ้างอิง

หมวดหมู่:โอลิมปิก
กระทรวงยุติธรรมและความมั่นคง (เนเธอร์แลนด์)

**กระทรวงยุติธรรมและความมั่นคง** () เป็นกระทรวงของประเทศเนเธอร์แลนด์ที่รับผิดชอบด้านยุติธรรม ราชทัณฑ์ และความมั่นคงสาธารณะ

กระทรวงก่อตั้งขึ้นในปี ค.ศ. 1798 ในฐานะกรมยุติธรรมแห่งสาธารณรัฐปัตตาเวีย ต่อมาในปี ค.ศ. 1876 ได้มีการยกระดับขึ้นเป็นกระทรวงยุติธรรม จากนั้นได้มีการย้ายหน่วยงานส่วนที่เกี่ยวข้องกับความมั่นคงสาธารณะจากกระทรวงมหาดไทยและความสัมพันธ์ราชอาณาจักรมาอยู่ภายใต้กระทรวงยุติธรรม จึงเปลี่ยนชื่อเป็นกระทรวงความมั่นคงและยุติธรรมในปี ค.ศ. 2010 ก่อนที่จะเปลี่ยนมาใช้ชื่อปัจจุบันคือกระทรวงยุติธรรมและความมั่นคงเมื่อปี ค.ศ. 2017

รัฐมนตรีว่าการกระทรวงอยู่ในคณะรัฐมนตรีแห่งเนเธอร์แลนด์ ผู้ดำรงตำแหน่งปัจจุบันคือ เฟร์ดินันด์ คราปเปอร์เฮาส์ จากพรรคเรียกร้องประชาธิปไตยคริสเตียน

## อ้างอิง

หมวดหมู่:กระทรวงในประเทศเนเธอร์แลนด์
วิโรจน์ กมลพันธ์

**วิโรจน์ กมลพันธ์** (8 กุมภาพันธ์ พ.ศ. 2441 – 21 พฤษภาคม พ.ศ. 2522) อดีตรัฐมนตรีไม่ประจำกระทรวง 3 สมัย และอดีตรัฐมนตรีช่วยว่าการกระทรวงศึกษาธิการ 1 สมัย ในรัฐบาลของถวัลย์ ธำรงนาวาสวัสดิ์ เป็นบุคคลที่ได้รับการยกย่องจากคุรุสภาว่า "คนดีศรีอยุธยาทางด้านพัฒนาการศึกษา"

## ประวัติ
วิโรจน์ กมลพันธ์ เกิดเมื่อวันที่ 8 กุมภาพันธ์ พ.ศ. 2441 ที่ตำบลหัวรอ อำเภอกรุงเก่า เมืองกรุงเก่า (จังหวัดพระนครศรีอยุธยา) เป็นบุตรของนายสอน กับนางเหนย กมลพันธ์ เข้าเรียนชั้นประมที่โรงเรียนตัวอย่างประจำมณฑลกรุงเก่า จากนั้นได้เข้าเรียนต่อวิชาครูประถม ที่โรงเรียนฝึกหัดครูวัดบวรนิเวศ เมื่อจบการศึกษาแล้วเขาได้บรรจุเข้ารับราชการครูที่โรงเรียนตัวอย่างประจำมณฑลกรุงเก่า เมื่อปี พ.ศ. 2464 ต่อมาในปี พ.ศ. 2474 ได้รับแต่งตั้งเป็นธรรมการจังหวัดปทุมธานี และปี พ.ศ. 2478 เป็นธรรมการจังหวัดพระนครศรีอยุธยาและได้รับปริญญาธรรมศาสตรบัณฑิตด้วย

วิโรน์ เป็นผู้ก่อตั้งโรงเรียนอยุธยานุสรณ์ ในปี พ.ศ. 2484 โดยใช้สถานที่ตั้งเดิมของโรงเรียนอยุธยาวิทยาลัยหลังจากที่โรงเรียนอยุธยาวิทยาลัยได้ย้ายไปยังที่ตั้งแห่งใหม่

ในปี พ.ศ. 2485 ได้รับแต่งตั้งเป็นศึกษาธิการภาค 2 (ปราจีนบุรี) ในปีต่อมาได้รับแต่งตั้งเป็นหัวหน้ากองโรงเรียน กรมอาชีวศึกษา และในปี พ.ศ. 2486 ได้รับแต่งตั้งให้เป็นอาจารย์ใหญ่โรงเรียนช่างก่อสร้างอุเทนถวาย

ช่วงสงครามโลกครั้งที่สอง นายปรีดี พนมยงค์ ได้ชักชวนนายวิโรจน์ เข้าร่วมขบวนการเสรีไทยด้วย 

ในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 เขาได้รับเลือกตั้งเป็นสมาชิกสภาผู้แทนราษฎรจังหวัดพระนครศรีอยุธยา และหลังจากการเลือกตั้งเขาได้รับแต่งตั้งเป็นรัฐมนตรีที่ไม่ประจำกระทรวง (รัฐมนตรีลอย) ในรัฐบาลของนายปรีดี พนมยงค์ 2 สมัย และเป็นรัฐมนตรีและรัฐมนตรีช่วยว่าการกระทรวงศึกษาธิการ ในรัฐบาลของพลเรือตรี ถวัลย์ ธำรงนาวาสวัสดิ์ 

เขาสมรสกับนางทองแถม กมลพันธ์ มีบุตร 5 คน นายวิโรจน์เสียชีวิตเมื่อวันที่ 21 พฤษภาคม พ.ศ. 2522 

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอพระนครศรีอยุธยา
หมวดหมู่:ครูชาวไทย
หมวดหมู่:นักการเมืองไทย
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรจังหวัดพระนครศรีอยุธยา
หมวดหมู่:สมาชิกขบวนการเสรีไทย
หมวดหมู่:บุคคลจากโรงเรียนอยุธยาวิทยาลัย
หมวดหมู่:บุคคลจากมหาวิทยาลัยราชภัฏพระนคร
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:ชาวไทยในสงครามโลกครั้งที่สอง
รายชื่อเรื่องอื้อฉาวและข้อพิพาทในกีฬาโอลิมปิก

**รายชื่อเรื่องอื้อฉาวและข้อพิพาทในกีฬาโอลิมปิก** เป็นรายชื่อที่รวบรวมเรื่องอื้อฉาวและข้อพิพาทที่เกิดขึ้นในการแข่งขันกีฬาโอลิมปิก ซึ่งโอลิมปิกเป็นการแข่งขันกีฬานานาชาติที่สำคัญ ตลอดประวัติศาสตร์ของการแข่งขันทั้งในฤดูร้อนและฤดูหนาวได้เกิดเรื่องอื้อฉาว ข้อพิพาทและการใช้ยาเสพติดผิดกฎหมาย

บางชาติได้คว่ำบาตรการแข่งขันในหลายเหตุการณ์ซึ่งเป็นสัญญาณของการประท้วงต่อต้านคณะกรรมการโอลิมปิกสากล เช่น การเลือกปฏิบัติทางเชื้อชาติหรือการเมืองต่อผู้เข้าร่วมอื่น ๆ อาทิ หลังจากสงครามโลกทั้งสองครั้งประเทศที่พ่ายแพ้ไม่ได้รับเชิญให้เข้าร่วมแข่งขัน หรือข้อพิพทาทอื่น ๆ รวมถึงการใช้สารต้องห้าม การตัดสินโดยผู้ตัดสิน และแม้แต่กิริยาท่าทางที่ทำโดยนักกีฬา

## โอลิมปิกฤดูร้อน 1916 (ไม่ได้จัดเนื่องจากสงครามโลกครั้งที่ 1)
การแข่งขันกีฬาโอลิมปิกฤดูร้อน 1916 จะจัดขึ้นที่กรุงเบอร์ลิน จักรวรรดิเยอรมัน แต่ถูกยกเลิกเนื่องจากการกระจายของสงครามโลกครั้งที่ 1

## โอลิมปิกฤดูร้อน 1940 และ 1944 (ไม่ได้จัดเนื่องจากสงครามโลกครั้งที่ 2)
ฝ่ายอักษะและฝ่ายสัมพันธมิตร คือ เยอรมนี โรมาเนีย และญี่ปุ่น มหาอำนาจทั้งสองฝ่ายในสงครามโลกครั้งที่ 2 ถูกระงับจากการแข่งขันกีฬาโอลิมปิก โดยนักกีฬาชาวเยอรมนี โรมาเนีย และญี่ปุ่น ได้รับอนุญาตให้แข่งขันอีกครั้งในการแข่งขันกีฬาโอลิมปิกฤดูร้อน 1952

## อ้างอิง

หมวดหมู่:โอลิมปิก
กระทรวงเศรษฐกิจและนโยบายสภาพภูมิอากาศ (เนเธอร์แลนด์)

**กระทรวงเศรษฐกิจและนโยบายสภาพภูมิอากาศ** () เป็นกระทรวงของประเทศเนเธอร์แลนด์ที่รับผิดชอบด้านนโยบายการค้า การค้าระหว่างประเทศ นโยบายอุตสาหกรรม นโยบายการลงทุน นโยบายเทคโนโลยี นโยบายพลังงาน นโยบายพลังงานนิวเคลียร์ นโยบายพลังงานหมุนเวียน นโยบายสิ่งแวดล้อม นโยบายการเปลี่ยนแปลงสภาพภูมิอากาศ ทรัพยากรธรรมชาติ การทำเหมือง นโยบายอวกาศ และการท่องเที่ยว

กระทรวงก่อตั้งขึ้นเมื่อปี ค.ศ. 1905 ในฐานะกระทรวงเกษตร อุตสาหกรรม และพาณิชย์ ก่อนที่จะมีการเปลี่ยนชื่อเป็นกระทรวงเศรษฐกิจในปี ค.ศ 1946 ต่อมา กระทรวงเกษตร ธรรมชาติ และคุณภาพอาหารถูกผนวกเข้ากับกระทรวงเศรษฐกิจ จึงได้เปลี่ยนชื่อใหม่เป็นกระทรวงเศรษฐกิจ เกษตร และนวัตกรรมในปี ค.ศ. 2010 อย่างไรก็ตาม ได้มีการเปลี่ยนชื่อใหม่อีกครั้งเป็นกระทรวงเศรษฐกิจแต่ให้รับผิดชอบงานในส่วนของกระทรวงเกษตรไปด้วย

เมื่อมีการตั้งกระทรวงเกษตร ธรรมชาติ และคุณภาพอาหารขึ้นมาอีกครั้งในปี ค.ศ. 2017 ได้มีการนำเอางานด้านนโยบายสิ่งแวดล้อม(เดิมอยู่ภายใต้กระทรวงโครงสร้างพื้นฐานและนโยบายสิ่งแวดล้อม)มาอยู่ภายใต้กระทรวงเศรษฐกิจ และเปลี่ยนชื่อใหม่เป็นกระทรวงเศรษฐกิจและนโยบายสภาพภูมิอากาศ 

รัฐมนตรีว่าการกระทรวงอยู่ในคณะรัฐมนตรีแห่งเนเธอร์แลนด์ ผู้ดำรงตำแหน่งปัจจุบันคือ เอริค วีเบิส จากพรรคประชาชนเพื่อเสรีภาพและประชาธิปไตย อยู่ในตำแหน่งตั้งแต่วันที่ 26 ตุลาคม ค.ศ. 2017

## อ้างอิง

หมวดหมู่:กระทรวงในประเทศเนเธอร์แลนด์
เนเธอร์แลนด์
กระทรวงกลาโหม (เนเธอร์แลนด์)

**กระทรวงกลาโหม** () ของประเทศเนเธอร์แลนด์ เป็นกระทรวงที่รับผิดชอบด้านกองทัพเนเธอร์แลนด์และกิจการทหารผ่านศึก ก่อตั้งขึ้นเมื่อปี ค.ศ. 1813 ในฐานะกระทรวงสงคราม ก่อนที่จะถูกรวมเข้ากับกระทรวงทหารเรือในปี ค.ศ. 1928

หลังสงครามโลกครั้งที่สองสิ้นสุด กระทรวงแยกออกจากกันอีกครั้ง แต่รัฐมนตรีว่าการทั้งสองกระทรวงมักเป็นคนเดียวกัน รับผิดชอบกิจการทหารเรือเป็นหลัก ต่อมาในปี ค.ศ. 1959 ได้มีการยุบกระทรวงทั้งสองเข้าด้วยกันอีกครั้ง รัฐมนตรีว่าการกระทรวงอยู่ในคณะรัฐมนตรีแห่งเนเธอร์แลนด์ ผู้ดำรงตำแหน่งปัจจุบันคือ อังก์ ไบเลอเฟลด์ จากพรรคเรียกร้องประชาธิปไตยคริสเตียน อยู่ในวาระตั้งแต่ 26 ตุลาคม ค.ศ. 2017

## อ้างอิง

หมวดหมู่:กระทรวงในประเทศเนเธอร์แลนด์
กระทรวงสาธารณสุข สวัสดิการ และกีฬา (เนเธอร์แลนด์)

**กระทรวงสาธารณสุข สวัสดิการ และกีฬา** () เป็นกระทรวงของประเทศเนเธอร์แลนด์ที่รับผิดชอบด้านสาธารณสุข การให้บริการสุขภาพ คุณภาพชีวิต งานสังคม และกีฬา ก่อตั้งขึ้นเมื่อปี ค.ศ. 1951 ในชื่อ"กระทรวงกิจการสังคมและสาธารณสุข" มีการเปลี่ยนชื่ออีกหลายครั้งก่อนจะมาเป็นกระทรวงสาธารณสุข สวัสดิการ และกีฬา ชื่อปัจจุบันเมื่อปี ค.ศ. 1994

รัฐมนตรีว่าการกระทรวงอยู่ในคณะรัฐมนตรีแห่งเนเธอร์แลนด์ ผู้ดำรงตำแหน่งปัจจุบันคือ ฮูโก เดอ โยงเกอ จากพรรคเรียกร้องประชาธิปไตยคริสเตียน

## อ้างอิง

หมวดหมู่:กระทรวงในประเทศเนเธอร์แลนด์
กระทรวงกิจการสังคมและการจ้างงาน (เนเธอร์แลนด์)

**กระทรวงกิจการสังคมและการจ้างงาน** () เป็นกระทรวงของประเทศเนเธอร์แลนด์ที่รับผิดชอบด้านกิจการสังคม การจ้างงาน ความสัมพันธ์ระหว่างนายจ้างลูกจ้าง ประกันสังคม สมาคมการค้า และการปลดปล่อยทาส ก่อตั้งขึ้นเมื่อปี ค.ศ. 1918 ในฐานะกระทรวงแรงงาน มีการเปลี่ยนชื่อหลายครั้งก่อนจะมาเป็นกระทรวงกิจการสังคมและการจ้างงาน ชื่อปัจจุบันในปี ค.ศ. 1981 รัฐมนตรีว่าการกระทรวงอยู่ในคณะรัฐมนตรีแห่งเนเธอร์แลนด์ ผู้ดำรงตำแหน่งปัจจุบันคือ เวาเตอร์ โกลเมส จากพรรคประชาธิปัตย์ 66

## อ้างอิง

หมวดหมู่:กระทรวงในประเทศเนเธอร์แลนด์
กระทรวงศึกษา วัฒนธรรม และวิทยาศาสตร์ (เนเธอร์แลนด์)

**กระทรวงศึกษา วัฒนธรรม และวิทยาศาสตร์** () เป็นกระทรวงของประเทศเนเธอร์แลนด์ที่รับผิดชอบด้านการศึกษา วัฒนธรรม วิทยาศาสตร์ การวิจัย ความเท่าเทียมทางเพศ และการสื่อสาร ก่อตั้งขึ้นเมื่อปี ค.ศ. 1918 ในฐานะกระทรวงศึกษา ศิลปะ และวิทยาศาสตร์ มีการเปลี่ยนชื่อหลายครั้งก่อนจะเป็นชื่อปัจจุบันในปี ค.ศ. 1994

รัฐมนตรีว่าการกระทรวงอยู่ในคณะรัฐมนตรีแห่งเนเธอร์แลนด์ ผู้ดำรงตำแหน่งปัจจุบันคือ อินคริด ฟัน เอ็งเงิลโชเฟิน จากพรรคประชาธิปัตย์ 66

## ความรับผิดชอบ
พันธกิจของกระทรวงคือการสร้างเนเธอร์แลนด์ที่ฉลาด มีความสามารถ และสร้างสรรค์ โดยรับผิดชอบใน 3 สาขาหลักๆคือ

* การศึกษาทั้งหมด ตั้งแต่ระดับอนุบาล ประถมศึกษา มัธยมศึกษา อาชีวศึกษา และการศึกษาขั้นสูง
* วัฒนธรรม ศิลปะ และการแพร่ภาพกระจายเสียงสาธารณะ
* วิทยาศาสตร์และนวัตกรรม

## องค์กร
กระทรวงอยู่ภายใต้การบริหารของรัฐมนตรีว่าการหนึ่งคนและรัฐมนตรีช่วยหนึ่งคน สำนักงานใหญ่ตั้งอยู่ที่ตึกโฮฟโตเริน อันเป็นตึกที่สูงที่สุดในเดอะเฮก มีข้าราชการประจำ 2,500 คน โดยมีปลัดกระทรวงและรองปลัดกระทรวงเป็นหัวหน้า รับผิดชอบหน้าที่หลัก 3 ด้าน ได้แก่

* การศึกษาระดับประถมและมัธยม
* การศึกษาขั้นสูง อาชีวะ และวิทยาศสตร์
* วัฒนธรรมและสื่อ

## อ้างอิง
หมวดหมู่:กระทรวงในประเทศเนเธอร์แลนด์
เนเธอร์แลนด์
เนเธอร์แลนด์
เนเธอร์แลนด์
กระทรวงโครงสร้างพื้นฐานและการบริหารจัดการน้ำ (เนเธอร์แลนด์)

**กระทรวงโครงสร้างพื้นฐานและการบริหารจัดการน้ำ** () เป็นกระทรวงของประเทศเนเธอร์แลนด์ที่รับผิดชอบด้านการขนส่ง การบิน นโยบายที่อยู่อาศัย งานสาธารณะ การวางแผนพื้นที่ การบริหารจัดการที่ดิน และการบริหารจัดการน้ำ ก่อตั้งขึ้นเมื่อปี ค.ศ. 2010 ในฐานะกระทรวงโครงสร้างพื้นฐานและสิ่งแวดล้อม โดยเป็นการผนวกรวมของกระทรวงการขนส่งและการบริหารจัดการน้ำกับกระทรวงที่อยู่อาศัย วางแผนพื้นที่ และสิ่งแวดล้อม

ต่อมาในปี ค.ศ. 2017 ได้มีการโอนงานส่วนนโยบายสิ่งแวดล้อมและนโยบายการเปลี่ยนแปลงสภาพอากาศไปให้กระทรวงเศรษฐกิจดูแล จึงได้เปลี่ยนชื่อกระทรวงเป็นกระทรวงโครงสร้างพื้นฐานและการบริหารจัดการน้ำ รัฐมนตรีว่าการกระทรวงอยู่ในคณะรัฐมนตรีแห่งเนเธอร์แลนด์ ผู้ดำรงตำแหน่งปัจจุบันคือ โครา ฟัน นีวเวินเฮาเซิน จากพรรคประชาชนเพื่อเสรีภาพและประชาธิปไตย

## อ้างอิง

หมวดหมู่:กระทรวงในประเทศเนเธอร์แลนด์
กระทรวงเกษตรกรรม ธรรมชาติ และคุณภาพอาหาร (เนเธอร์แลนด์)

**กระทรวงเกษตรกรรม ธรรมชาติ และคุณภาพอาหาร** () เป็นกระทรวงของประเทศเนเธอร์แลนด์ที่รับผิดชอบด้านนโยบายการเกษตร นโยบายอาหาร ความปลอดภัยของอาหาร การประมง การป่าไม้ การอนุรักษ์สิ่งแวดล้อม และสวัสดิภาพของสัตว์ ก่อตั้งขึ้นเมื่อปี ค.ศ. 1935

ต่อมาในปี ค.ศ. 2010 ได้มีการยุบรวมกระทรวงกับกระทรวงเศรษฐกิจ และเปลี่ยนชื่อเป็นกระทรวงเศรษฐกิจ เกษตร และนวัตกรรม แต่ต่อมาในปี ค.ศ. 2017 ได้มีการตั้งกระทรวงแยกออกมาอีกครั้ง และใช้ชื่อปัจจุบัน รัฐมนตรีว่าการกระทรวงอยู่ในคณะรัฐมนตรีแห่งเนเธอร์แลนด์ ผู้ดำรงตำแหน่งปัจจุบันคือ คาโรลา สเคาเทิน จากพรรคสหภาพคริสเตียน ผู้ดำรงตำแหน่งรองนายกรัฐมนตรีควบคู่ไปด้วย

## อ้างอิง

หมวดหมู่:กระทรวงในประเทศเนเธอร์แลนด์
กระทรวงกิจการทั่วไป (เนเธอร์แลนด์)

**กระทรวงกิจการทั่วไป** () ของประเทศเนเธอร์แลนด์ เป็นกระทรวงที่รับผิดชอบด้านนโยบายการบริหาร การวางแผน ข้อมูลข่าวสาร และราชวงศ์ของเนเธอร์แลนด์ ก่อตั้งขึ้นเมื่อปี ค.ศ. 1937 ก่อนจะถูกยุบไปในปี ค.ศ. 1945 แต่ต่อมาในปี ค.ศ. 1947 ได้มีการตั้งกระทรวงขึ้นมาอีกครั้งโดย หลุยส์ เบล นายกรัฐมนตรีในขณะนั้น

กระทรวงกิจการทั่วไปเป็นกระทรวงที่เล็ก จนกระทั่งปี ค.ศ. 1967 ได้มีการขยายขอบเขตให้ใหญ่ขึ้นจากการผลักดันของนายกรัฐมนตรีปีต เดอ โยง และยังขยายอย่างต่อเนื่องจนถึงทุกวันนี้ รัฐมนตรีว่าการกระทรวงกิจการทั่วไปคือหัวหน้าคณะรัฐมนตรี ซึ่งหมายถึงนายกรัฐมนตรีนั่นเอง เป็นส่วนหนึ่งของคณะรัฐมนตรีของเนเธอร์แลนด์ ปัจจุบันผู้ดำรงตำแหน่งคือ มาร์ก รึตเตอ จากพรรคประชาชนเพื่อเสรีภาพและประชาธิปไตย

หน้าที่รับผิดชอบหลักของกระทรวงคือ ประสานงานในการดำเนินนโยบายรัฐบาล ดูแลพระราชวงศ์เนเธอร์แลนด์ และรับผิดชอบการสื่อสารระหว่างพระมหากษัตริย์และรัฐบาล มีสำนักงานใหญ่ตั้งอยู่ที่อาคารบินเนินโฮฟ ในนครเดอะเฮก

## อ้างอิง

หมวดหมู่:กระทรวงในประเทศเนเธอร์แลนด์
ประเทศไมโครนีเชียในโอลิมปิกฤดูร้อน 2016

**ประเทศไมโครนีเชีย** เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติไมโครนีเชียได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

## นักกีฬาแบ่งตามชนิดกีฬา

## กรีฑา

ผลการแข่งขัน 

## ดูเพิ่ม
* ประเทศไมโครนีเชียในพาราลิมปิกฤดูร้อน 2016

## อ้างอิง

ไมโครนีเชีย
ซัมจัง

**ซัมจัง** () เป็นซอสเข้มข้นชนิดหนึ่งในอาหารเกาหลี ทำจาก *[[โคชูจัง]]*, *[[ทเว็นจัง]]*, เมล็ดงา, น้ำมันงา, หัวหอม, กระเทียม และต้นหอมผสมเข้าด้วยกัน อาจใส่น้ำตาลแดงด้วยก็ได้ โดยทั่วไปมักกินซัมจังกับอาหารประเภทห่อที่มีเนื้อสัตว์ย่าง และสามารถเสิร์ฟเป็นเครื่องจิ้มโดยเติมพริกลงไป

## อ้างอิง

หมวดหมู่:เครื่องปรุงรสเกาหลี
ประเทศกรีเนดาในโอลิมปิกฤดูร้อน 2016

**ประเทศกรีเนดา** เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติกรีเนดาได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 1 เหรียญเงิน 0 เหรียญทองแดง รวมทั้งหมด 1 เหรียญ

## นักกีฬาแบ่งตามชนิดกีฬา

## กรีฑา

ผลการแข่งขัน 

## ดูเพิ่ม
* ประเทศกรีเนดาในพาราลิมปิกฤดูร้อน 2016

## อ้างอิง

กรีเนดา
ซัม

**ซัม** (; ) หมายถึงอาหารเกาหลีประเภทหนึ่งที่มักใช้ใบผักห่อชิ้นเนื้อสัตว์ ข้าว หรือไส้อื่น ๆ โดยกินกับเครื่องปรุงรสที่เรียกว่า *[[ซัมจัง]]* และอาจโปะกระเทียม หัวหอม พริกหวาน หรือ *[[พันชัน]]* (เครื่องเคียงจานเล็ก ๆ) เช่น กิมจิ ด้วยก็ได้ ซัมมักถูกห่อให้มีขนาดพอคำเพื่อกันไม่ให้ไส้หลุดออกมา

## อ้างอิง

หมวดหมู่:อาหารเกาหลี
แม่น้ำรูฟีจี

**แม่น้ำรูฟีจี** () เป็นแม่น้ำในประเทศแทนซาเนีย แม่น้ำเกิดขึ้นจากแม่น้ำสองสายมาบรรจบกัน คือ แม่น้ำคิลอมเบโรกับแม่น้ำลูเวกู แม่น้ำมีความยาวราว  มีต้นน้ำอยู่ทางทิศตะวันตกเฉียงใต้ของประเทศแทนซาเนียและไหลลงสู่มหาสมุทรอินเดีย ใกล้กับเกาะมาฟีอาบริเวณช่องแคบมาฟีอา

แม่น้ำรูฟีจีอยู่ทางทิศใต้ของเมืองดาร์-เอส-ซาลามราว  ดินดอนสามเหลี่ยมแม่น้ำมีป่าชายเลนที่ใหญ่ที่สุดของแอฟริกาตะวันออก

## อ้างอิง

รูฟีจี
เกาะมาฟีอา

**เกาะมาฟีอา** ( หรือ Chole Shamba) เป็นเกาะในประเทศแทนซาเนีย จากข้อมูลปี ค.ศ. 2002 เกาะมีประชากร 40,801 คน เศรษฐกิจของเกาะขึ้นอยู่กับการจับปลา เกษตรกรรมแบบยังชีพ และตลาด  ในเคลอินโดนี เกาะยังเป็นสถานที่ท่องเที่ยว โดยเฉพาะกิจกรรมผจญภัย อย่าง การดำน้ำสกูบา การตกปลา และการพักผ่อน

## อ้างอิง

มาฟีอา
เกอราจาอันลางิต

**เกอราจาอันลางิต** () เป็นชื่อประชาคมและลัทธิทางศาสนาที่ก่อตั้งโดยอาริฟฟีน โมฮัมเหม็ดในมาเลเซีย โดยตั้งอยู่ในอำเภอเบอซุต, รัฐตรังกานู ถูกทำลายโดยรัฐบาลมาเลเซียในเดือนสิงหาคม ค.ศ. 2005 ในปีค.ศ. 2006 อาริฟฟีน โมฮัมเหม็ด หลบหนีไปพำนักอยู่ที่จังหวัดนราธิวาส, ประเทศไทย โดยข้ามประเทศผ่านทางรัฐกลันตัน สมาชิก 18 คน จากเกอราจาอันลางิตขอความเมตตาต่อสภาชะรีอะฮ์ชั้นสูง (Higher Shariah Court) ในขณะที่ 40 คนได้รับการผ่อนปรนจากการออกจากกลุ่ม

ลัทธินี้ได้สร้างความสนใจต่อสื่อในช่วงกลางปีค.ศ. 2005 จากความกังวลในความพยายามของรัฐบาลมาเลเซียเพื่อปราบปรามผู้ติดตามลัทธินี้ในฐานะผู้ละทิ้งศาสนาอิสลาม ข้อโต้แย้งนี้ทำให้เกิดปัญหาว่า กฎหมายชะรีอะฮ์อาจขัดขวางสิทธิเสรีภาพในการนับถือศาสนาภายใต้มาตราที่ 11 ของรัฐธรรมนูญมาเลเซีย และสื่อท้องถิ่นและต่างชาติได้ให้ชื่อเล่นลัทธินี้ว่า "ลัทธิกาน้ำชา"

## ดูเพิ่ม
* เสรีภาพทางศาสนาในประเทศมาเลเซีย
* รายชื่อบุคคลที่อ้างตนเองเป็นพระเยซู
* รายชื่อผู้อ้างตัวเป็นพระพุทธเจ้า
* รายชื่อผู้อ้างตัวเป็นมะฮ์ดี
* รายชื่อผู้อ้างตัวเป็นพระเมสสิยาห์

## อ้างอิง

## แหล่งข้อมูลอื่น
* Malaysiakini A site with many photos (pre-demolition)
* The Sun, Malaysia Pie in the Sky: Article and interview by Danny Lim
* Malaysian Woman Jailed For Worshipping Teapot

หมวดหมู่:ขบวนการทางศาสนาใหม่
หมวดหมู่:การข่มเหงโดยชาวมุสลิม
หมวดหมู่:องค์กรทางศาสนาที่ก่อตั้งในปีค.ศ. 1975
หมวดหมู่:ศาสนาในประเทศมาเลเซีย
ลัทธิเกอราจาอันลางิต
หลวงเชิดวุฒากาศ (สุดใจ เชิดวุฒิ)

พลอากาศเอก **หลวงเชิดวุฒากาศ (สุดใจ เชิดวุฒิ)** เป็นอดีตรัฐมนตรีไม่ประจำกระทรวง และอดีตรัฐมนตรีช่วยว่าการกระทรวงศึกษาธิการ ในรัฐบาลของจอมพลแปลก พิบูลสงคราม อดีตสมาชิกสภาผู้แทนราษฎรประเภทที่สอง เป็นอดีตรองผู้บัญชาการทหารอากาศ และเป็นอดีตนักบินขับไล่

## ประวัติ
หลวงเชิดวุฒากาศ เข้ารับการศึกษาที่โรงเรียนวัดนวลนรดิศ

หลวงเชิดวุฒากาศ เป็นหนึ่งในคณะบริหารประเทศชั่วคราว เมื่อเกิดรัฐประหารในประเทศไทย พ.ศ. 2494 หรือ รัฐประหาร 29 พฤศจิกายน พ.ศ. 2494 ซึ่งได้มีการแต่งตั้งคณะบริหารประเทศชั่วคราว ทำหน้าที่บริหารราชการแผ่นดิน และหลวงเชิดวุฒากาศ ได้รับแต่งตั้งเป็นสมาชิกสภาผู้แทนราษฎรประเภทที่ 2 ในวันเดียวกัน และได้รับแต่งตั้งเป็นรัฐมนตรีในรัฐบาลของจอมพล ป.พิบูลสงคราม ในคณะรัฐมนตรีไทย คณะที่ 24 เมื่อวันที่ 6 ธันวาคม พ.ศ. 2494 และหลวงเชิดวุฒากาศได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในคณะรัฐมนตรีไทย คณะที่ 25 ในปี พ.ศ. 2495 จนกระทั่งสิ้นสุดวาระลงตามวาระของสภาผู้แทนราษฎรไทย ชุดที่ 7

ราชทินนามของหลวงเชิดวุฒากาศ ถูกนำไปตั้งเป็นชื่อของถนนวุฒากาศและถนนเชิดวุฒากาศ

## เครื่องราชอิสริยาภรณ์

## อ้างอิง

หมวดหมู่:ทหารอากาศชาวไทย
หมวดหมู่:นักบินทหารชาวไทย
หมวดหมู่:นักการเมืองไทย
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรไทยแบบแต่งตั้ง
หมวดหมู่:บุคคลจากโรงเรียนวัดนวลนรดิศ
เชิดวุฒากาศ
หมวดหมู่:บุคคลจากโรงเรียนเสนาธิการทหารอากาศ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เชิดวุฒากาศ
อักษรซีริลลิกปลอม

[thumb|เสื้อยืดที่เขียนด้วยอักษรซีริลลิกว่า "ШЗ́ДЯ" (WEAR) ผู้พูด[ภาษารัสเซียจะอ่านว่า "*shzdya*" ซึ่งไม่มีในภาษาของพวกเขา ที่มากไปกว่านั้น สำเนียงบนอักษร З ไม่มีในภาษารัสเซีย ถึงแม้ว่ามันเป็นอักษรซีริลลิกก็ตาม]]

**อักษรซีริลลิกปลอม** () เป็นการใช้อักษรซีริลลิกในอักษรลาติน มักใช้เพื่อให้ความสนใจถึงสหภาพโซเวียตหรือรัสเซีย ถึงแม้ว่ามันจะถูกใช้ในแบบอื่นก็ตาม (เช่น บนโลโก้เบาน์ตี ได้ใช้อักษร У ซีริลลิกแทนอักษร Y ลาติน) มันเป็นเรื่องปกติในโลกตะวันตกที่ใช้อักษรนี้กับปกหนังสือ, ชื่อภาพยนตร์, ตัวอักษรในคอมมิก, ผลงานศิลปะสำหรับเกมคอมพิวเตอร์ หรือบนผลิตภัณฑ์ ซึ่งทำไว้เพื่อให้นึกถึงยุโรปตะวันออก, สหภาพโซเวียต หรือสหพันธรัฐรัสเซีย

ตัวอักษรเหล่านี้มักใช้คู่กับสัทศาสตร์ เช่น ตัวอักษร *R* กับ *N* ใน *RUSSIAN* อาจเปลี่ยนเป็นอักษร Я กับ И ของอักษรซีริลลิก กลายเป็น "ЯUSSIAИ" ตัวอย่างอื่น ๆ ได้แก่ อักษร Ш คืออักษร E ในแนวนอน, อักษร Ц สำหรับตัว U, อักษร Я/Г สำหรับตัว R กลับด้าน/L กลับหัว, อักษร Ф สำหรับตัว O, อักษร Д สำหรับตัว A, อักษร Б, Ь หรือ Ъ สำหรับตัว B/b, อักษร З, Э หรือ Ё สำหรับตัว E, อักษร Ч หรือ У สำหรับตัว Y และอักษรที่อยู่นอกอักษรรัสเซียได้แก่ Џ (เซอร์เบีย) ใช้เป็นตัว U, อักษร Ғ (กลุ่มภาษาเตอร์กิกของสหภาพโซเวียต) สำหรับตัว F, อักษร Ә (กลุ่มภาษาเตอร์กิกของสหภาพโซเวียต) หรือ Є (ยูเครน) สำหรับตัว E, อักษร Ө (กลุ่มภาษาเตอร์กิกของสหภาพโซเวียต) สำหรับตัว O, อักษร Һ (กลุ่มภาษาเตอร์กิกของสหภาพโซเวียตบางส่วน) สำหรับตัว H และอักษร Ћ (เซอร์เบีย) สำหรับตัว Th 

บางครั้ง สัญลักษณ์ ☭ ใช้แทนเป็นตัว G และตัว K กลับหัว (ꓘ) ไม่มีในภาษาใด ๆ ทั้งสิ้น

## ตัวอักษร

อักษร А, В, Е, Ѕ*, І*, Ј*, К, М, Н, О, Р, С, Т, Ү*, Ғ*, Ѵ* และ Х เป็นโฮโมกลิฟหรือมีความสัมพันธ์กับอักษรลาติน โดยขึ้นอยู่กับเสียงของตัวอักษร

## ดูเพิ่ม

* โฮโมกลิฟ
* การทับศัพท์
* แบรนด์ต่างประเทศ
* เฮฟวีเมทัลอุมเลาท์
* ลีท
* การแปลงข้อความ

## อ้างอิง

## แหล่งข้อมูลอื่น
* The Backwards R - Explains in greater detail with examples.
* ҒДԞЄ ЯЦSSЇДИ GЄЙЭЯДҐФЯ - Make English look sort of like Russian, by using Cyrillic letter forms.

หมวดหมู่:อักษรซีริลลิก
หมวดหมู่:ภาษามาคาโรนิก
หมวดหมู่:การสะกดอย่างไม่เป็นมาตรฐาน
หมวดหมู่:อักษรศิลป์
หมวดหมู่:แบบอักษรเลียนแบบ
ประเทศโมนาโกในโอลิมปิกฤดูร้อน 2016

**ประเทศโมนาโก** เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติโมนาโกได้ส่งทีมนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

## นักกีฬาแบ่งตามชนิดกีฬา

## กรีฑา

ผลการแข่งขัน 

## ดูเพิ่ม
* ประเทศโมนาโกในพาราลิมปิกฤดูร้อน 2016

## อ้างอิง

โมนาโก
ซูเปอร์แมทช์

**ซูเปอร์แมทช์** (; ) เป็นชื่อเรียกการแข่งขันฟุตบอลระหว่างเอฟซีโซลกับซูว็อนซัมซุงบลูวิงส์ ทั้งสองสโมสรตั้งอยู่ในเขตเมืองหลวงโซล ประเทศเกาหลีใต้

## ประวัติ

## สนาม

## เกียรติประวัติ

## อ้างอิง

หมวดหมู่:เอฟซีโซล
หมวดหมู่:ซูว็อนซัมซุงบลูวิงส์
หมวดหมู่:คู่แข่งฟุตบอล
การระบาดทั่วของโควิด-19 ในประเทศตูนิเซีย

การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศตูนิเซีย เมื่อวันที่ 2 มีนาคม พ.ศ. 2563

## ภูมิหลัง
เมื่อวันที่ 12 มกราคม พ.ศ. 2563 องค์การอนามัยโลก (WHO) ยืนยันว่าไวรัสโคโรนาสายพันธุ์ใหม่เป็นสาเหตุของการเจ็บป่วยทางเดินหายใจในกลุ่มคนในเมืองอู่ฮั่น มณฑลหูเป่ย์ ประเทศจีน ซึ่งรายงานต่อองค์การอนามัยโลกในวันที่ 31 ธันวาคม พ.ศ. 2562

อัตราป่วยตายของผู้ป่วยสำหรับโควิด-19 นั้นต่ำกว่าโรคซาร์ส พ.ศ. 2546 มาก แต่การแพร่เชื้อมีความหมายมากกว่า ด้วยจำนวนผู้เสียชีวิตที่มีนัยสำคัญ

## เส้นเวลา
ประเทศตูนิเซียพบผู้ติดเชื้อกรณีแรก เมื่อวันที่ 2 มีนาคม พ.ศ. 2563 เป็นชายอายุ 40 ปีมาจากเมืองกัฟซา กลับมาจากประเทศอิตาลี

นอกจากนี้ ประชาชนต้องสงสัยติดเชื้อโคโรนาไวรัสสายพันธุ์ใหม่ราว 74 รายจากเมืองกัฟซาต้องถูกกักกันตัวที่บ้าน สองรายฝ่าฝืนมาตรการ ถูกผู้อำนวยการด้านสุขภาพดำเนินคดีตามกฎหมาย

วันที่ 10 พฤษภาคม พ.ศ. 2563 เป็นครั้งแรกของประเทศตูนิเซียที่ไม่พบผู้ติดเชื้อนับตั้งแต่เดือนมีนาคม

## สถิติ

## อ้างอิง

ตูนิเซีย
หมวดหมู่:ประเทศตูนิเซียในปี พ.ศ. 2563
แม่น้ำมีญู

**มีญู** () หรือ **มิญโญ** () เป็นแม่น้ำสายยาวที่สุดของแคว้นกาลิเซีย ประเทศสเปน โดยทำหน้าที่เป็นพรมแดนธรรมชาติกับประเทศโปรตุเกส มีความยาว  และมีปริมาณน้ำไหลเป็นอันดับ 4 ของคาบสมุทรไอบีเรีย รองจากแม่น้ำโดรู แม่น้ำเอโบร และแม่น้ำเทกัส

แม่น้ำมีญูเป็นแหล่งน้ำให้กับไร่องุ่นและที่ดินเพราะปลูก และใช้เพื่อผลิตพลังงานน้ำ ต้นน้ำอยู่ทางเหนือของเมืองลูโกในแคว้นกาลิเซีย ในบริเวณที่เรียกว่า *เปเดรกัลเดอิริเมีย* หลังจากนั้นอีก  แม่น้ำไหลไปทางใต้ผ่านกำแพงเมืองโรมันเก่า มีปริมาณน้ำไหลเฉลี่ย 42 ลูกบาศก์เมตรต่อวินาที แล้วไหลไปทางใต้ผ่านหุบเขาลึกจนเขากว้างขึ้นทางเหนือของเมืองโอว์แรนเซ แม่น้ำไหลผ่านแคว้นกาลิเซีย ไหลลงมหาสมุทรแอตแลนติกระหว่างเมืองอากวาร์ดาของแคว้นกาลิเซีย กับเมืองกามีญาของโปรตุเกส

มีญู
มีญู
ช็อน

**ช็อน** () หมายถึงอาหารที่ทำจากเนื้อสัตว์ เนื้อปลา ผักทั้งชิ้น แล่ สับ ฯลฯ ชุบด้วยแป้งสาลีและไข่ก่อนนำไปทอดในน้ำมัน เราสามารถใช้ส่วนผสมอย่างเนื้อสัตว์ เนื้อสัตว์ปีก เนื้อปลา อาหารทะเล และผัก และสามารถเสิร์ฟเป็นอาหารเรียกน้ำย่อย *[[พันชัน]]* (เครื่องเคียง) หรือ *[[อันจู (อาหาร)|อันจู]]* (อาหารที่เสิร์ฟและกินกับเครื่องดื่มแอลกอฮอล์) ก็ได้ ช็อนบางชนิดจัดเป็นขนมหวาน หนึ่งในนั้นคือ *[[ฮวาจ็อน]]* (แปลตามตัวว่า "ช็อนดอกไม้")

## อ้างอิง

หมวดหมู่:อาหารเกาหลี
หมวดหมู่:ตรุษเกาหลี
พาจ็อน

**พาจ็อน** () เป็นอาหารเกาหลีประเภท *[[ช็อน]]* หรือแพนเค้กที่มีต้นหอมเป็นส่วนผสมหลัก โดยคำว่า *พา* () แปลว่า "ต้นหอม" นอกจากนี้ยังมีส่วนผสมของไข่ แป้งสาลี แป้งข้าวเจ้า และบ่อยครั้งยังมีส่วนผสมอื่น ๆ ขึ้นอยู่กับสูตรที่แตกต่างกัน ส่วนใหญ่จะใช้เนื้อวัว เนื้อหมู กิมจิ อาหารทะเลที่มีเปลือก และอาหารทะเลอื่น ๆ หากหนึ่งในส่วนผสมเหล่านี้ เช่น ปลาหมึก กลายเป็นส่วนผสมหลักในช็อน ก็จะเรียกชื่อช็อนตามชื่อส่วนผสมนั้น เช่น *โอจิงออจ็อน* () คือ "ช็อนปลาหมึก"

ช็อนที่เป็นพาจ็อนสามารถสังเกตได้จากปริมาณต้นหอมที่มากอย่างเห็นได้ชัด และหน้าตาที่ใกล้เคียงกับชงโหยวปิ่งของจีน แต่พาจ็อนมีเนื้อแน่นน้อยกว่าและไม่ได้ทำจากโดอย่างชงโหยวปิ่ง

## อ้างอิง

หมวดหมู่:อาหารเกาหลี
โอว์แรนเซ

**โอว์แรนเซ** () หรือ **โอเรนเซ** () เป็นนครและเมืองหลักของจังหวัดโอว์แรนเซ แคว้นกาลิเซีย ทางตะวันตกเฉียงเหนือของประเทศสเปน เมืองเป็นส่วนหนึ่งของเส้นทางนักบุญยากอบไปยังโปรตุเกส

เมืองมีประชากร 105,233 คน (ค.ศ. 2019) คิดเป็น 34.2% ของจังหวัดและเป็นเมืองใหญ่เป็นอันดับ 3 ของแคว้นกาลิเซีย ข้อมูลปี ค.ศ. 2019 มีชาวต่างชาติ 14,171 คน อาศัยอยู่ที่เมืองนี้ หรือคิดเป็น 13.5% ของจำนวนประชากร ชาติที่อาศัยอยู่เมืองนี้มากที่สุดคือ ชาวโปรตุเกส (31.8%), ชาวเวเนซุเอลา (11.2%) และชาวโรมาเนีย (7.9%)

## อ้างอิง

หมวดหมู่:เมืองในแคว้นกาลิเซีย
ประเทศฟีจีในโอลิมปิกฤดูร้อน 2016

**ประเทศฟีจี** เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติฟีจีได้ส่งทีมนักกีฬาที่ผ่านการคัดเลือกทั้งหมด 54 คน เข้าร่วมแข่งขันใน 10 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน รวมทั้งหมด 1 เหรียญ

## นักกีฬาแบ่งตามชนิดกีฬา

## กรีฑา

ผลการแข่งขัน 

## ดูเพิ่ม
* ประเทศฟีจีในพาราลิมปิกฤดูร้อน 2016

## อ้างอิง

ฟีจี
องค์การกีฬาแพนอเมริกัน

**องค์การกีฬาแพนอเมริกัน** (; สเปน:Organización Deportiva Panamericana) เป็นองค์กรระหว่างประเทศซึ่งเป็นตัวแทนของ 41 คณะกรรมการโอลิมปิกแห่งชาติของทวีปอเมริกาเหนือ อเมริกาใต้ อเมริการกลาง และแคริบเบียน 

องค์กรมีส่วนเกี่ยวข้องกับคณะกรรมการโอลิมปิกสากลและหน่วยงานในเครือรวมทั้งสมาคมคณะกรรมการโอลิมปิกแห่งชาติ (ANOC) และทำหน้าที่เป็นสมาคมของทวีปอเมริกา

กิจกรรมสำคัญขององค์กรคือ การแข่งขันกีฬาแพนอเมริกันเกมส์ ซึ่งจัดขึ้นทุกๆ 4 ปี เริ่มตั้งแต่ปี พ.ศ. 2494 กีฬาพาราแพนอเมริกันเกมส์เริ่มอย่างเป็นทางการในปี พ.ศ. 2542 สำหรับนักกีฬาผู้พิการและจัดขึ้นพร้อมกับแพนอเมริกันเกมส์ การแข่งขันกีฬาแพนอเมริกันเกมส์ฤดูหนาวสำหรับกีฬาฤดูหนาวซึ่งจัดขึ้นเพียงครั้งเดียวในปี พ.ศ. 2533 งานเทศกาลกีฬาแพนอเมริกันเริ่มขึ้นในปี พ.ศ. 2557 เป็นการแข่งขันเพื่อพัฒนานักกีฬาของภูมิภาค

## ประเทศสมาชิก

*อดีตสมาชิก:* คณะกรรมการโอลิมปิกเนเธอร์แลนด์แอนทิลลิส

## อ้างอิง

หมวดหมู่:โอลิมปิก
หมวดหมู่:องค์กรกีฬา
แบรดฟอร์ด

**แบรดฟอร์ด** () เป็นนครในมณฑลเวสต์ยอร์กเชอร์ ประเทศอังกฤษ บริเวณตีนเขาเพนไนนส์ อยู่ทางทิศตะวันตกของเมืองลีดส์ราว  และอยู่ทางทิศตะวันตกเฉียงเหนือของเมืองเวกฟีลด์ราว  ได้รับสถานะเป็นเทศบาลเมืองในปี ค.ศ. 1847 ได้รับสถานะเป็นนครในปี ค.ศ. 1897 จากนั้นได้รับสถานะเป็นมหานคร ปี ค.ศ. 1974

มหานครแบรดฟอร์ดมีประชากร 1.5 ล้านคน เป็นเมืองใหญ่เป็นอันดับ 4 ของสหราชอาณาจักร ในขณะที่เมืองแบรดฟอร์ดมีประชากร 529,870 คน เป็นเมืองใหญ่เป็นอันดับ 7 ของสหราชอาณาจักรและใหญ่เป็นอันดับ 3 ของมณฑลเวสต์ยอร์กเชอร์ รองจากลีดส์และเชฟฟีลด์

ในศตวรรษที่ 19 เมืองเป็นศูนย์กลางที่มีชื่อเสียงระดับนานาชาติด้านผลิตสิ่งทอ โดยเฉพาะขนแกะ ยังเป็นเมืองที่มีความเจริญรุ่งเรืองในช่วงปฏิวัติอุตสาหกรรม ถือเป็นเมืองอุตสาหกรรมเมืองแรก ๆ ต่อมาได้ชื่อว่าเป็น "เมืองหลวงขนแกะของโลก" เมืองสามารถเข้าถึงถ่านหิน แร่เหล็ก และน้ำอ่อน ได้ง่าย ทำให้เกิดการเติบโตในด้านการผลิตที่แบรดฟอร์ด อย่างอุตสาหกรรมสิ่งทอ นำไปสู่การระเบิดของประชากรและเป็นสิ่งกระตุ้นการลงทุนเมือง แบรดฟอร์ดยังมีสถาปัตยกรรมวิกตอเรีย เช่น ศาลากลางเมือง

อุตสาหกรรมสิ่งทอของเมืองเริ่มลดลงในช่วงกลางศตวรรษที่ 20 และได้เป็นสถานที่ท่องเที่ยว เป็นนครภาพยนตร์แห่งแรกของยูเนสโก มีสถานที่ท่องเที่ยวเช่น พิพิธภัณฑ์วิทยาศาสตร์และสื่อแห่งชาติ, สวนแบรดฟอร์ด, โรงละครอัลแฮมบรา และคาร์ตไรต์ฮอลล์ เป็นต้น
## อ้างอิง

หมวดหมู่:เมืองในเทศมณฑลเวสต์ยอร์กเชอร์
หมวดหมู่:นครในสหราชอาณาจักร
กลุ่มอาการไดออจอินีส

**กลุ่มอาการไดออจอินีส** () **กลุ่มอาการคนชราซกมก** (; ตรงตัว: โรคซกมกวัยชรา) เป็นความผิดปกติที่ประกอบด้วยความไม่ใส่ใจตนเอง (self-neglect) อย่างรุนแรง, ปล่อยเคหสถานสกปรกซกมก (domestic squalor), ถอยห่างจากสังคม (social withdrawal), ความเฉยชาไร้อารมณ์ (apathy), เก็บสะสมขยะ (compulsive hoarding of garbage) หรือ การเก็บสะสมสัตว์ (Animal hoarding) และขาดความละอาย (lack of shame) ผู้ป่วยอาจแสดงอาการเคลื่อนไหวน้อยหรือมากเกิน (Catatonia)

อาการนี้เป็นที่รับรู้ครั้งแรกในปี ค.ศ. 1966 และตั้งชื่อว่าโรคไดออจอินีสโดยคลาร์กและคณะ ชื่อของโรคนั้นตั้งตามชื่อของไดออจอินีส นักปรัชญากรีกโบราณ ผู้ยึดถือลัทธิซีนิก (Cynicism) และผู้ใช้ชีวิตแบบเรียบง่าย (simple living) ขั้นสุด มีการบันทึกไว้ว่าไดออจอินีสอาศัยอยู่ในไหขนาดใหญ่ในเมืองเอเธนส์ เขาไม่เพียงแต่ไม่ใช่คนที่สะสมข้าวของแต่ยังไขว่คว้าหาความสัมพันธ์กับผู้คนด้วยการเสี่ยงภัยไปกลับแอโกราทุกวัน ดังนั้นการนำชื่อเขามาตั้งเป็นชื่อโรคนี้จึงถือว่าผิดที่ผิดทาง (misnomer) ชื่ออื่น ๆ ที่มีการเสนอใช้คือ *ความแตกหักในวัยชรา* (*senile breakdown*), *Plyushkin's Syndrome* (ตั้งชื่อตามตัวละครสมมติชื่อ Plyushkin), *ความแตกหักจากสังคม* (*social breakdown*) และ *อาการซกมกในวัยชรา* (*senile squalor syndrome*) ออร์เรลล์ และคณะ (1989) พบว่าความผิดปกติที่สมองกลีบหน้าอาจมีผลต่อการเกิดอาการนี้ได้

## ดูเพิ่ม
*ความไม่ใส่ใจตนเอง (Self-neglect)
*โรคเก็บสะสมของ (Compulsive hoarding)
*ความผิดปกติทางบุคลิกภาพแบบก้ำกึ่ง
*โรคย้ำคิดย้ำทำ

## อ้างอิง

## แหล่งข้อมูลอื่น
* 
* 
* 
* 
* 
* 
* 
* Post F. "Functional disorders: 1. Description, incidence and recognition". In: Levy R, Post F, eds. The psychiatry of late life. Oxford: Blackwell, 1982;180-1.
* 
* 
* 
* 'Husband let wife starve to death' – สำนักข่าวบีบีซี, 28 มีนาคม 2008

หมวดหมู่:กลุ่มอาการ
หมวดหมู่:เวชศาสตร์ผู้สูงอายุ
หมวดหมู่:โรควิตกกังวล
หมวดหมู่:ความผิดปกติทางจิต
ลอตเตเวิลด์ทาวเวอร์

**ลอตเตเวิลด์ทาวเวอร์** (, ) คือตึกระฟ้า 123 ชั้น สูง  ตั้งอยู่ในกรุงโซล ประเทศเกาหลีใต้ เปิดตัวสู่สาธารณะเมื่อวันที่ 11 เมษายน ค.ศ. 2017 ในปัจจุบันเป็นอาคารที่สูงที่สุดในเกาหลีใต้ สูงเป็นอันดับ 6 ของโลก และสูงสุดในบรรดาประเทศภายในองค์การเพื่อความร่วมมือทางเศรษฐกิจและการพัฒนา

ตอนสร้างเสร็จใน ค.ศ. 2016 ตึกนี้สูงเป็นอันดับ 4 ของโลก ตึกระฟ้านี้เปิดต่อสาธารณชนในวันที่ 3 เมษายน ค.ศ. 2017

## ประวัติ
หลังวางแผนและเตรียมพื้นที่ 13 ปี อาคารนี้ได้รับการอนุมัติขั้นสุดท้ายโดยรัฐบาลเพื่อเริ่มการก่อสร้างในเดือนพฤศจิกายน ค.ศ. 2010  และเริ่มสร้างฐานราก เดอะชาร์ดของอังกฤษถูกกล่าวว่าคล้ายคลึงกับการออกแบบนี้ การออกแบบของเดอะชาร์ดโดยสถาปนิกชาวอิตาลีที่มีชื่อเสียง Renzo Piano เริ่มในปี 2008 และเสร็จสมบูรณ์ในปี 2012 บรรยากาศภายใน ลิฟต์ และพื้นที่ด้านนอกของหลังคาอาคารมีความคล้ายกัน 

ลอตเตเวิลด์ทาวเวอร์คือหมุดหมายของกรุงโซล ซึ่งเป็นอาคาร 100 ชั้นแห่งแรกของเกาหลีใต้ แนวคิดการออกแบบเป็นรูปกรวยเรียวยาวและค่อยๆโค้งออกด้านข้างอย่างนุ่มนวล กระจกสีอ่อนภายนอกได้แรงบันดาลใจจากเซรามิกเกาหลีและลักษณะเฉพาะของลวดลายประดับ

## สมุดภาพ

File:Site of Lotte World 2.jpg|ตุลาคม 2007
File:Lotte World Prem Twr construction.jpg|ตุลาคม 2011
File:Lotte World Tower, Seoul, Korea, under construction 2013-12-04.JPG|ธันวาคม 2013
File:Lotte World Tower (22074455581).jpg|left|ตุลาคม 2015
File:Lotte World Groupe F Seoul.jpg|เมษายน 2017
File:Lotte World Tower near Cheongdam Bridge.jpg|11 เมษายน 2019
File:2023 sunrise 05 (52599491868).jpg|มกราคม 2023


## อ้างอิง

## แหล่งข้อมูลอื่น

* เว็บไซต์ทางการ

หมวดหมู่:สิ่งก่อสร้างตั้งแต่ พ.ศ. 2559
หมวดหมู่:สิ่งก่อสร้างในเขตซงพา
หมวดหมู่:ตึกระฟ้าในโซล
นีดฮ็อกเกอร์

thumb|right|330px|ภาพนีดฮ็อกเกอร์แทะรากของอึกก์ดราซิลล์ สมัยคริสต์ศตวรรษที่ 17

ในเทวตำนานนอร์ส **นีดฮ็อกเกอร์** (Níðhǫggr) มีความหมายว่า **คมเขี้ยวทมิฬ** เป็นนาคาหรือมังกรซึ่งพบได้ในโลกบาดาลของจักรวาลนอร์ส ร้อยกรองเอ็ดดาระบุว่าพวกนีดฮ็อกเกอร์บินมาจากนิดอาวิย็อลล์ (Niðafjǫll) ตั้งอยู่ทิศเหนือสุดของโลกบาดาล ยามเมื่อถึงเหตุการณ์รักนาร็อก (Ragnarǫk) พวกนีดฮ็อกเกอร์จะบินมาช่วยพวกยักษ์รบกับทวยเทพ

นีดฮ็อกเกอร์พบได้ที่รากแก้วแขนงหนึ่งของต้นพิภพอึกก์ดราซิลล์ (Yggdrasill) ในแขนงที่มุ่งไปสู่นิเวิลเฮย์เมอร์ (Niflheimr) พวกมันพยายามแทะรากของต้นพิภพเพื่อหวังจะโค่นต้นพิภพ ศัตรูของนีดฮ็อกเกอร์คืออินทรีนิรนามที่อาศัยบนเรือนยอดต้นพิภพ โดยมีกระรอกราตาตอสเกอร์ (Ratatoskr) วิ่งขึ้นลงตามลำต้นต้นอึกก์ดราซิลล์เพื่อนำถ่ายทอดคำพูดและคำด่าทอไปมาระหว่างอินทรีกับนาคา

นอกจากนี้ นีดฮ็อกเกอร์ยังมีบทบาทในฐานะผู้ลงทัณฑ์ในโลกหลังความตาย ตามบทกวี *Völuspá (โหริณีพยากรณ์)* ระบุว่าพวกมันจะกัดกินศพของผู้ทำผิดศีลธรรมร้ายแรงในนาสตร็อนด์ (Náströnd) 

## อ้างอิง

Nid
พิพิธภัณฑ์เรือวอซา

**พิพิธภัณฑ์เรือวอซา** () เป็นพิพิธภัณฑ์การเดินเรือในสต็อกโฮล์ม ประเทศสวีเดน ตั้งอยู่บนเกาะยือร์กัวเดิน พิพิธภัณฑ์แสดงซากเรือรบ *[[เรือวอซา|วอซา]]* ที่เกือบจะคงสภาพเดิมทั้งหมด เรือถูกสร้างขึ้นในคริสต์ศตวรรษที่ 17 และอับปางในการเดินเรือครั้งแรกใน ค.ศ. 1628 พิพิธภัณฑ์เรือวอซาให้บริการตั้งแต่ ค.ศ. 1990 และเป็นพิพิธภัณฑ์ที่มีคนเข้าชมมากที่สุดในสแกนดิเนเวีย พิพิธภัณฑ์อยู่ภายใต้การกำกับดูแลของพิพิธภัณฑ์การเดินเรือแห่งชาติสวีเดน

## ห้องแสดงภาพ

Image:Vasa Museum interior1.jpg|ห้องโถงหลักของพิพิธภัณฑ์ที่มีรูปจำลองของวอซาทางด้านซ้ายและตัวเรือทางขวา
Image:Vasa Museum ships1.jpg|พิพิธภัณฑ์เรือทั้งสี่ลำจอดอยู่นอกพิพิธภัณฑ์
Image:Vasamuseet 2009d.jpg|รายละเอียดภายนอก
Image:The_Warship_Vasa_-_Bow_side.JPG|เรือรบ *วอซา* ด้านหัวเรือ
Image:Vasa_Top_Deck.jpg|ดาดฟ้าชั้นบนสุดของเรือรบ *วอซา*
File:Vasa museum Vasamuset Stockholm Sweden (148).jpg|เรือรบ *วอซา* ด้านท้ายเรือ
File:Vasa museum Vasamuset Stockholm Sweden (149).jpg|วิดีโอแสดงถึงภาพภายในเรือรบ *วอซา*
File:Vasa museum Vasamuset Stockholm Sweden (181).jpg|รองเท้าหนังที่เก็บกู้ได้


## เชิงอรรถ

## อ้างอิง
*Kvarning, Lars-Åke and Ohrelius, Bengt (1998) *The Vasa - The Royal Ship* 
*Annual report of 2008 from Statens maritima museer(The National Maritime Museums)
*Vasa Museum homepage 

หมวดหมู่:พิพิธภัณฑ์ในสต็อกโฮล์ม
โฟลกวังเกอร์

thumb|"เฟร็วยา" (ค.ศ. 1882) ภาพโดยคาร์ล เอมีล เดอเพลอร์

ในตำนานนอร์ส **โฟลกวังเกอร์** () มีความหมายว่า "ลานประชา" หรือ "ลานทัพ" เป็นทุ่งกว้างหรือลานกว้างซึ่งปกครองโดยเทพีเฟร็วยา ครึ่งหนึ่งของผู้ตายในสนามรบจะมาที่สถานที่แห่งนี้ (ขณะที่อีกครึ่งจะไปที่โถงวัลฮ็อลล์ของจอมเทพโอดินน์) อย่างไรก็ตาม ในบทกวีไม่ได้เอ่ยถึงเกณฑ์ที่ใช้คัดเลือกว่าใครจะไปที่ไหน โฟลกวังเกอร์เป็นที่ตั้งของโถงเซ็สส์รูมนีร์ () อันเป็นที่ประทับของเทพีเฟร็วยา

โฟลกวังเกอร์ถูกเอ่ยถึงเพียงสองครั้งในวรรณกรรมทั้งหมดนอร์สโบราณ ได้แก่ในบทกวี *Grímnismál* และอีกครั้งในบทกวี *Prose Edda* ทั้งคู่ไม่ได้ลงรายละเอียดว่าโฟลกวังเกอร์มีลักษณะเป็นเช่นไร และเหล่าผู้ตายทำอะไรกันอยู่ที่ลานแห่งนี้

## อ้างอิง

Folk
ประเทศกินี-บิสเซาในโอลิมปิกฤดูร้อน 2016

**ประเทศกินี-บิสเซา** เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติกินี-บิสเซาได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

## นักกีฬาแบ่งตามชนิดกีฬา

## กรีฑา

ผลการแข่งขัน 

## ดูเพิ่ม
* ประเทศกินี-บิสเซาในพาราลิมปิกฤดูร้อน 2016

## อ้างอิง

กินี-บิสเซา